Medlemmer av aktivistgruppen Femen protester mot hva de mente var manipulering av det demokratiske system ved et stemmelokale i Kiev, Ukraina, søndag 7. februar 2010. På bannerne står det «Krigen begynner her» og «Slutt å voldta landet».
Femen feiret sine to år som organisasjon den 11. april 2010 ved å male den nye logoen på brystet til en av aktivistene.
Ikke alle protestene til Femen er nødvendigvis toppløse; den 22. mars 2009 kastet Alexandra Shevchenko en kake i ansiktet på forfatteren i bokhandel i Kiev i protest mot hans sexistiske bok.
**Femen** (ukrainsk: FEMEN; ukrainsk kyrilliske: Фемен) er en provokativ ukrainsk feministisk protestgruppe grunnlagt i 2008 og basert i Kiev. Organisasjonen er internasjonalt kjent for å protestere «toppløs», det vil si med nakne bryster, mot sexturisme, seksuell utbytting, for at Ukraina ikke vant en gullmedalje i Vinter-OL 2010 i Vancouver, moderne erotisk kunst ved Pinchuk Art Centre, et senter for samtidskunst i Kiev, og andre emner.

Gruppen, som begynte som en munter anarkistisk bevegelse, har i løpet av 2010 utvidet sitt politiske område til også å omfatte politiske protester rettet mot blant annet angivelig juks under ukrainske presidentvalget, noe som ga seg utslag i at president Viktor Janukovitsj møtte en gruppe toppløse Femen-demonstranter da han skulle stemme. De har i tillegg også demonstrert for å vise sin støtte til forfulgte og trakasserte kvinner i Iran. I april 2010 har kvinneorganisasjonen overveid å bli et politisk parti for å kunne stille til valg i det neste parlamentsvalget i Ukraina.

Organisasjonen
--------------

Femen hevder å ha mer enn 15 000 tilhengere i Ukraina og utenfor landet. Femen hevder også å ikke ha noen form for økonomisk eller politisk støtte, men har innrømmet at de har mottatt en liten form for finansiering fra «En del DJere i Tyskland og utgiveren Jed Sunden». Kvinnelige studenter mellom 18 og 20 år utgjør ryggraden i bevegelsen. I Kiev er det etter sigende omtrent 300 mer eller mindre aktive deltagere av Femen i bevegelsen. Det er også noen få mannlige støttespillere av Femen. Det uttrykte målet er «å ryste kvinner i Ukraina, gjøre dem mer sosialt aktive, å organisere en kvinneorganisasjon i 2017.»

Femen har rettferdiggjort sine provokative metoder ved å uttale at «Dette er den eneste måten man blir hørt i dette landet. Om vi har enkle protester med bannere, da ville våre krav ikke ha blitt merket.» Organisasjonen planlegger å bli den største og mest innflytelsesrike feministbevegelsen i Europa.

I et land som Ukraina hvor det politiske grasrotengasjementet ikke er overveldende, har de unge studentene i Femen blitt et øynefallende og til dels provoserende innslag i Ukrainas politiske landskap. Femen hevder at de er en uavhengig organisasjon, «hinsides politikk og hinsides religion».

Historie
--------

Bevegelsen ble grunnlagt i 2008 av Anna Hutsol etter at hun ble oppmerksom på de gripende sørgelige historiene om ukrainsk kvinner i utlandet som var blitt forført av falske løfter:  «Jeg startet Femen fordi jeg innså at det var en mangel på kvinnelige aktivister i vårt samfunn. Ukraina er mannsdominert og kvinner har en passiv rolle.» Siden da har organisasjonen holdt oppsiktsvekkende opptøyer med anstrøk av erotikk, blant annet i nærheten av bygningen til Ministernes kabinett i Ukraina, ved Maidan Nezalezhnosti («Selvstendighetstorget» er Kievs mest sentrale plass), den tyrkiske ambassade i Ukraina og foran den iranske ambassade for å protestere mot den forventede henrettelsen av Sakineh Mohammadi Ashtiani. Femens aksjoner har også blitt rapportert i anerkjente aviser som blant annet *Aftenposten*, *Der Spiegel*, *Die Welt*, og *Irish Independent*

Anna Hutsol fra Femen er en heftig motstander mot å legalisere prostitusjon i Ukraina. Femen har foreslått å introdusere kriminelt ansvar for å benytte seg av prostitueres tjenester og av sexindustrien generelt i mai 2009.

Referanser
----------

1. 1 2 3   Femen wants to move from public exposure to political power, Kyiv Post (28. april 2010)
2. ↑  High voter turnout in snow, cold shows triumph of democracy, Kyiv Post (21. januar 2010)
3. 1 2  Toppløse aktivister utvider horisonten, Aftenposten 20. november 2010
4. 1 2  «Ukraine is not a bordello» Arkivert 6. februar 2010 hos Wayback Machine. *Russia Today* (14. desember 2009)
5. 1 2 3 4 5  (Ukransk:) Femen: "Ми даємо чиновникам і політикам, проср...тися" Arkivert 27. mars 2011 hos Wayback Machine. *Табло ID* (20. september 2010)
6. 1 2 3 4   Feminine Femen targets 'sexpats', *Kyiv Post* (22. mai 2009)
7. ↑  FEMEN Arkivert 5. desember 2011 hos Wayback Machine. Official site
8. 1 2  FEMEN, Organisations MySpace-side
9. ↑  How they protest prostitution in Ukraine, *France 24* (28. august 2009)
10. ↑  Ukrainian women activists protest against Saknieh execution Arkivert 11. november 2010 hos Wayback Machine. *Euronews* (4. november 2010)
11. ↑  FEMEN initiates criminal responsibility for using sex industry services, *Kyiv Post* (22. mai 2009)

Eksterne lenker
---------------

* Offisielt nettsted Rediger på Wikidata

* (en) Femen – kategori av bilder, video eller lyd på Commons Rediger på Wikidata
* *Azarov sexism is hurting this nation*, redaksjonell artikkel på engelsk av Femens leder Anna Hutsol (15. april 2010)
* FEMEN.tv

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** SUDOC
 |